2023 1 16
LT
Europos Sąjungos oficialusis leidinys
L 14/295
2 pav.
Anksčiau įrodyta variklių su OBD sistema šeimos atitiktis
A.1.2.2.
OBD sistemos eksploatacinės savybės įrodomos tuo pat metu ir tokiu pat dažnumu, kaip ir eksploatuojamų transporto priemonių atitiktis, kaip nustatyta 8 priede.
A.1.2.3.
Suteikiant pirminį naujos variklių šeimos tipo patvirtinimą, gamintojas tipo patvirtinimo institucijai pateikia pirminį atitikties patikrų tvarkaraštį ir atrankos planą.
A.1.2.4.
Jeigu tam tikro tipo transporto priemonėse nėra ryšio sąsajos, suteikiančios galimybę rinkti reikiamus eksploatacinių savybių duomenis, kaip nurodyta 9C priede, trūksta kokių nors duomenų arba taikomas nestandartinis duomenų tvarkymo protokolas, tokio tipo transporto priemonės laikomos neatitinkančiomis reikalavimų.
A.1.2.4.1.
Pavienės transporto priemonės su mechaninėmis arba elektros triktimis, dėl kurių neįmanoma surinkti reikiamų eksploatacinių savybių duomenų, nurodytų 9C priede, neįtraukiamos į atitikties patikros tyrimus, ir transporto priemonių tipas nelaikomas neatitinkančiu reikalavimų, jeigu galima rasti pakankamai transporto priemonių, kurios atitinka atrankos reikalavimus ir kurias naudojant galima tinkamai atlikti tyrimą.
A.1.2.5.
Jeigu tam tikro tipo variklių arba transporto priemonių eksploatacinių savybių duomenų rinkimas turi įtakos OBD sistemos stebėjimo funkcijos veiksmingumui, to tipo varikliai arba transporto priemonės laikomi neatitinkančiais reikalavimų.
A.1.3.
OBD sistemos eksploatacinių savybių duomenys
A.1.3.1.
OBD sistemos eksploatacinių savybių duomenys, į kuriuos turi būti atsižvelgiama vertinant variklių su OBD sistema šeimos atitiktį, yra tie, kuriuos OBD sistema registruoja pagal 9C priedo 6 punktą ir kurie pateikiami pagal to priedo 7 dalį.
A.1.4.
Variklių arba transporto priemonių atranka
A.1.4.1.
Variklių atranka